จับเสี่ยบั๊กคารพ. จ้างวาน ฆ่าโหดพระหมอ
ลาวส่งตัวด.ต.คืนให้-เค้นสอบ สารภาพค่าเด็ดหัว3แสนบาท ตร.ล็อกคนร้ายชี้เป้าเพิ่มอีกคน,รวบ เสี่ยบั๊ก เจ้าของโรงพยาบาลเอกชนชื่อดังบงการฆ่าพระหมอ กองปราบฯจู่โจมทันที คาโรงพยาบาล หลังศาลอนุมัติหมายจับ นอก จากนี้ ยังตามหาทีมฆ่าได้ เพิ่มอีก 1 คนขับรถของสำนักงานชลประทานที่ 5 เป็นเพื่อนกับ ด.ต.จอมโหดเป็นคนชี้เป้าถูกล็อกตัวที่สกลนคร ส่วน ด.ต.ถูกนำตัวสอบเครียดหลังรับตัวกลับจาก สปป.ลาว ซัดทอดถึงผู้บงการจ่ายให้ 3 แสนบาท,ในที่สุดคดีสังหารพระบัณฑิต สุปัณฑิโต หรือพระหมอ อายุ 48 ปี เจ้าอาวาสวัดป่าตอสีเสียด หมู่ 15 บ้านโนนเดื่อ ต.บ้านตาด อ.เมืองอุดรธานี ใกล้ถึงไคลแม็กซ์เมื่อศาลออกหมายจับตัวผู้บงการแล้ว หลังชุดสืบสวนจับกุมมือสังหารคือนายปัญจ๋าหรือโบ้ ชารีแสน อายุ 49 ปี และผู้รับงานจากผู้บงการคือ ด.ต.ชาญชัย สร้อยสังวาลย์ ผบ.หมู่งานสืบสวน สภ.เมืองอุดรธานี ช่วยราชการชุดปราบปรามยาเสพติด บก.ภ.จ.อุดรธานี ซึ่งถูกทางการลาวควบคุมตัวไว้หลังหนีไปกบดานที่ สปป.ลาว และทางการลาวนัดส่งตัวให้ชุดสืบสวนในวันที่ 27 มี.ค.นี้,ต่อมาเมื่อเวลา 08.30 น. วันที่ 27 มี.ค. พล.ต.ท.สุชาติ ธีระสวัสดิ์ ผบช.สง.ผบ.ตร. รักษาราชการ แทนจเรตำรวจ (สบ 8) พล.ต.ต.คัชชา ธาตุศาสตร์ ผบก.กองแผนงานกิจการพิเศษ พล.ต.ต.พีระพงศ์ วงษ์สมาน ผบก.สส.ภ.4 พ.ต.อ.ยรรยง เวชโอสถ รอง ผบก.สส.ภ.4 พ.ต.อ.สนมเจตน์ กาบคำ รอง ผบก.ภ.จ.บึงกาฬ พ.ต.อ.ชวิศ ศรีจันทร์ รอง ผบก.ภ.จ.บึงกาฬ พ.ต.อ.ออมสิน บุญญานุสนธิ์ รอง ผบก.ภ.จ.บึงกาฬ พ.ต.อ.ณัฐนนท์ ประชุม ผกก.สส.1 บก.สส.ภ.4,พ.ต.อ.ธำรงชัย ไล้ทองดี ผกก.สภ.บุ่งคล้า จ.บึงกาฬ พ.ต.อ.สมาน ศรีสันต์ ผกก.สภ.นายูง จ.อุดรธานี พ.ต.อ.อนุกูล ดาวลอย ผกก.สภ.เมืองบึงกาฬ พ.ต.ท.อนันต์ ทองสุข สวญ.ตม.บึงกาฬ และ ร.ต.ต.นิยม สุริหาร รอง สว.(ป.) สภ.เมืองบึงกาฬ ในฐานะผู้ประสาน กับตำรวจ สปป.ลาว เดินทางข้ามแม่น้ำโขงไปยังเมืองปากซัน แขวงบอลิคำไซ สปป.ลาว เพื่อไปรับตัว ด.ต.ชาญชัยกลับมาดำเนินคดีที่ จ.อุดรธานี,เมื่อไปถึง พล.ต.ท.สุชาติ ได้พบปะหารือกับ พ.ต.อ.ทองแดง คำพิทูน หัวหน้าตำรวจ แขวงบอลิคำไซ โดยใช้เวลาพูดคุยนานประมาณ 1 ชั่วโมง จากนั้น ตำรวจ สปป.ลาวได้นำตัว ด.ต.ชาญชัย สร้อยสังวาลย์ ออกจากห้องขังเรือนจำแขวงบอลิคำไซส่งมอบให้กับ พล.ต.ท.สุชาติ พร้อมกันนี้เจ้าหน้าที่ตำรวจฝ่ายไทยได้มอบเงินจำนวนหนึ่งให้กับเจ้าหน้าที่ฝ่ายลาวเพื่อเป็นขวัญกำลังใจและเป็นการขอบคุณที่ช่วยจับกุม ด.ต.ชาญชัย,จากนั้นนำตัว ด.ต.ชาญชัยนั่งเรือข้ามแม่น้ำโขงมาฝั่งไทยทันทีที่ด่านศุลกากรบึงกาฬก่อนำตัวไปสอบสวนที่ บก.ภ.จ.บึงกาฬ โดยใช้เวลาสอบสวนนาน ราว 2 ชั่วโมง จากนั้นนำตัวมาให้สื่อมวลชนบันทึกภาพโดยมีนายเทวัญ สรรค์นิกร รอง ผวจ.บึงกาฬ สอบถาม ความเป็นอยู่ของ ด.ต.ชาญชัย ขณะหลบหนีไปอยู่ฝั่งลาว หลังจากบันทึกภาพเสร็จชุดสืบสวนได้ควบคุมตัว ด.ต.ชาญชัยเข้าไปสอบสวนต่อที่ห้องทำงาน ของ พ.ต.อ. ชวิศ ศรีจันทร์ รอง ผบก.ภ.จ.บึงกาฬ,อย่างไรก็ตาม จากการสังเกตพบว่า ด.ต.ชาญชัย สร้อยสังวาลย์ ไม่มีอาการอิดโรยหรือกังวลใดๆ ยังมีสีหน้ายิ้มแย้ม ขณะเดียวกัน นายตำรวจที่ติดตามคดีนี้เปิดเผยว่า ด.ต.ชาญชัยอยากเข้ามอบตัวแต่หาจังหวะไม่ได้ เพราะเกรงจะถูกฆ่าตัดตอนโดยเฉพาะการใช้ชีวิตอยู่ใน สปป.ลาว ยิ่งไม่ปลอดภัย เนื่องจาก เสี่ย บ. ผู้บงการรู้จักคนลาวเป็นอย่างดี โดยเฉพาะประชาชนชั้นสูงลงมาถึงชั้นกลาง เนื่องจากคนลาว กลุ่มนี้ใช้บริการรักษาตัวที่ รพ.เอกอุดรเป็นประจำ,ขณะที่ พล.ต.ท.ปัญญา มาเม่น ผู้ช่วย ผบ.ตร.ในฐานะหัวหน้าชุดคลี่คลายคดี เปิดเผยว่า คำให้การของ ด.ต.ชาญชัยเป็นประโยชน์ต่อรูปคดีอย่างมากเพราะซัดทอดว่ามีใครร่วมขบวนการสังหารพระหมอบ้าง ขณะนี้ชุดสืบสวนได้จับกุมนายบุญมากหรือต๋อง หงษ์สาคำ อายุ 48 ปี คนขับรถสำนักงานชลประทานที่ 5 อุดรธานี เพื่อนของ ด.ต.ชาญชัยซึ่งเป็นคนชี้เป้าไว้แล้วโดยจับกุมได้ที่ จ.สกลนคร ส่วนคนบงการคือนายบรรเจิดหรือเสี่ยบั๊ก ฉัตรไพฑูรย์ อายุ 63 ปี นักธุรกิจเจ้าของโรงพยาบาลเอกอุดร ศาลได้อนุมัติหมายจับ และส่งตำรวจตามล่าตัวแล้ว,รายงานข่าวจากชุดสืบสวนระบุว่า จากการให้ปากคำเบื้องต้น ด.ต.ชาญชัยได้ซัดทอดถึงตัวนายบรรเจิดโดยรับเงินค่าจ้างทั้งหมด 3 แสนบาท จ่ายให้นายปัญจ๋า หรือโบ้ ชารีแสน 1.6 แสนบาท นายบุญมาก หรือต๋อง 6 หมื่นบาท ส่วน ด.ต.ชาญชัยได้ 8 หมื่นบาท ผู้สื่อข่าวรายงานด้วยว่า หลังศาลอนุมัติหมายจับกำลังชุดสืบสวนของกองปราบปรามซึ่งเฝ้าจับตาดูความเคลื่อนไหวของนายบรรเจิดหรือเสี่ยบั๊ก ฉัตรไพฑูรย์ นำหมายศาลจู่โจมเข้าจับกุมตัวเสี่ยคนดังทันทีคาโรงพยาบาลเอกอุดรพร้อมนำตัวไปสอบเครียดที่เซฟเฮาส์แห่งหนึ่ง,ในวันเดียวกัน พ.ต.อ.บรรจบ สีหานาวี พงส. ผทค.สภ.เมืองอุดรธานี พ.ต.ท.กิตติพงษ์ จิตรคาม รอง ผกก.สส.ภ.4 ชุดสืบสวนกองปราบฯ ชุดสืบสวน ภ.4 และเจ้าหน้าที่พิสูจน์หลักฐาน ควบคุมตัวนายปัญจ๋า หรือโบ้ ชารีแสน ผู้ต้องหายิงพระหมอที่ถูกจับกุมคนแรกไปชี้จุดทำแผนประกอบคำรับสารภาพเป็นวันที่ 3 จุดแรก ที่บ้านในสวน หมู่บ้านด่าน ต.เชียงหวาง อ.เพ็ญ จ.อุดรธานี ซึ่งเป็นบ้านของ ด.ต. ชาญชัย สร้อยสังวาลย์ ที่พานายปัญจ๋ามาพักระหว่างรอเวลาลงมือยิงพระหมอ จุดที่สอง เส้นทางที่วัดป่าตอสีเสียด ขณะขับรถมาดูเป้าหมาย หลังชี้จุดเสร็จ เจ้าหน้าที่นำตัวนายปัญจ๋าไปคุมขังใน มทบ.24,ค่ายประจักษ์ศิลปาคมตามเดิม,ด้าน พล.ต.อ.สมยศ พุ่มพันธุ์ม่วง ผบ.ตร.กล่าวว่า สำหรับคดีนี้ได้กำชับเจ้าหน้าที่ตำรวจผู้รับผิดชอบหรือมีหน้าที่เกี่ยวข้องในการทำคดีอย่างเด็ดขาดเรื่องการให้ข่าวต่อสื่อมวลชน รวมทั้งผู้ที่ไม่มีส่วนเกี่ยวข้องอย่าพูดมาก อวดรู้อวดเก่ง อยากดังและอยากเป็นข่าว ขอให้ตั้งใจทำงานในหน้าที่รับผิดชอบให้ดีและผู้บังคับบัญชาลงไปควบคุมกำกับเรื่องนี้อย่าให้เกิดข้อบกพร่องโดยเด็ดขาด ส่วนเรื่องคดีขอมอบหมายให้ พล.ต.ท.ประวุฒิ ถาวรศิริ โฆษกสำนักงานตำรวจแห่งชาติ เป็นผู้ให้ข่าวแต่เพียงผู้เดียว และอยากจะขอร้องสื่อมวลชนเรื่องการนำเสนอข่าวว่า การตั้งใจทำหน้าที่ของสื่อมากเกินไป บางครั้งอาจส่งผลกระทบต่อการทำงานของเจ้าหน้าที่ได้ทำให้เจ้าหน้าที่ผู้ปฏิบัติมีปัญหาและอุปสรรคจนไม่สามารถทำหน้าที่ได้อย่างมีประสิทธิภาพ ดังนั้น ควรใช้วิจารณญาณและจริยธรรมในการนำเสนอข่าวด้วย,พล.ต.ท.ประวุฒิ ถาวรศิริ โฆษกสำนักงานตำรวจแห่งชาติ กล่าวว่า จากการสอบสวน ด.ต.ชาญชัย สร้อยสังวาลย์ อดีต ผบ.หมู่งาน ป.สภ.เมืองอุดรธานี ผู้ต้องหาร่วมกันฆ่าพระบัณฑิต สุปัณฑิโตหรือพระหมอ รับสารภาพว่า มีส่วนเกี่ยวข้องคดีสังหารพระบัณฑิตจริงตามที่นายปัญจ๋าผู้ต้องหาที่ถูกจับกุมได้ก่อนหน้านี้ให้การซัดทอด ส่วนผู้จ้างวานหรือผู้บงการเชื่อว่ายังอยู่ในพื้นที่ และตำรวจมั่นใจตามจับกุมผู้ต้องหาที่เหลือได้ ส่วนจะมีนายตำรวจเข้าไปเกี่ยวข้องอีกหรือไม่ อยู่ระหว่างการสอบสวนขยายผล หากพบว่ามีตำรวจหรือประชาชนให้การช่วยเหลือกลุ่มผู้กระทำผิดต้องดำเนินคดีทั้งหมด,ต่อมาเวลา 19.00 น. วันเดียววัน พล.ต.ท.ประวุฒิ ถาวรศิริ เปิดเผยอีกครั้งว่า เจ้าหน้าที่ตำรวจขออนุมัติหมายจับและจับกุมนายบรรเจิด ฉัตรไพฑูรย์ หรือเสี่ยบั๊ก ประธานกรรมการบริหารโรงพยาบาลเอกอุดร ข้อหาให้ผู้อื่นฆ่าผู้อื่นโดยเจตนาไตร่ตรองไว้ก่อน มีและใช้อาวุธปืน เครื่องกระสุนปืนที่ใช้เฉพาะราชการสงคราม ไว้ในความครอบครองโดยไม่ได้รับอนุญาต นอกจากนี้ ยังขออนุมัติหมายจับและจับกุมนายบุนนาค หรือต๋อง หงษาคำ พนักงานขับรถ สำนักงานโครงการชลประทานที่ 5 จ.อุดรธานี ข้อหาร่วมกันฆ่าผู้อื่นโดยไตรตรองไว้ก่อน และจะนำตัวมาแถลงข่าวที่สำนักงานตำรวจแห่งชาติวันที่ 28 มี.ค. ในเวลา 11.00 น.
รวบ เสี่ยบั๊ก เจ้าของโรงพยาบาลเอกชนชื่อดังบงการฆ่าพระหมอ กองปราบฯจู่โจมทันที คาโรงพยาบาล หลังศาลอนุมัติหมายจับ นอก จากนี้ ยังตามหาทีมฆ่าได้ เพิ่มอีก 1 คนขับรถของสำนักงานชลประทานที่ 5 เป็นเพื่อนกับ ด.ต.จอมโหดเป็นคนชี้เป้า
ข่าวหน้า1,ฆ่าพระหมอ,พระหมอ,พระบัณฑิต สุปัณฑิโต,วัดป่าตอสีเสียด,อุดรธานี,ชาญชัย สร้อยสังวาลย์,ปัญจ๋า ชารีแสน,เสี่ยบั๊ก,บรรเจิด ฉัตรไพฑูรย์,นักธุรกิจ